title: Boira molecular
text: Una boira molecular, a vegadas clamada informalment plantero estelar (si a formación d'estrelas se ye producindo adintro), ye un tipo de boira interestelar, que a suya densidat y grandaria permiten a formación de moleculas, mas comunament hidrocheno molecular (H2). Isto contrasta con atras arias d'o medio interestelar que contienen predominantment gas ionizau.
  
  O hidrocheno molecular ye dificil de detectar por medio d'obserbacions de infrarroyos y radio, por o que a molecula que s'utiliza con mas freqüencia pa determinar a presencia de H2 ye o monoxido de carbonio (CO). Se creye que a relación entre a luminosidat d'o CO y a masa de H2 ye constant, encara que existen razons pa dubdar d'ista suposición en as observacions de belatras galaxias.
  
  Dentro d'as boiras moleculars i hai rechions con mayor densidat, an se troba muito polvo y muitos nuclios de gas, clamaus borrillons (en anglés clumps). Istos borrillons son o comienzo d'a formación d'estrelas si as fuerzas gravitacionals son prou grans pa fer que o polvo y o gas colapsen.
  
  Referencias 
  
  Astronomía